สังคมข่าวหุ้น
*... ดัชนีตลาดหุ้นไทยปิดที่ระดับ 1,514.14 จุด ลดลง 9.85 จุด มูลค่าการซื้อขาย 56,329.59 ล้านบาท ตลาดยังคงผันผวนตามสถานการณ์การแพร่ระบาดไวรัสโคโรนา รวมถึงการประชุมคณะกรรมการนโยบายการเงิน (กนง.) วันที่ 5 ก.พ.นี้ คาดว่าจะคงอัตราดอกเบี้ย จับตาการประกาศงบไตรมาส 4/2562 และงบปี 2562 ...
2 ก.พ. 2563

สโนว์แมน
*… ดัชนีตลาดหุ้นไทยปิดที่ระดับ 1,514.14 จุด ลดลง 9.85 จุด มูลค่าการซื้อขาย 56,329.59 ล้านบาท ตลาดยังคงผันผวนตามสถานการณ์การแพร่ระบาดไวรัสโคโรนา รวมถึงการประชุมคณะกรรมการนโยบายการเงิน (กนง.) วันที่ 5 ก.พ.นี้ คาดว่าจะคงอัตราดอกเบี้ย จับตาการประกาศงบไตรมาส 4/2562 และงบปี 2562 …
*… WP วันนี้เป็นโอกาสในการเข้าซื้อหุ้น ก่อนขึ้นเครื่องหมาย XD วันที่ 4 ก.พ. เพื่อรับเงินปันผล 0.20 บาท/หุ้น ซึ่งจ่ายเงินปันผลวันที่ 20 ก.พ. 2563 ด้านพื้นฐานธุรกิจก็มีเป้าหมายดำเนินธุรกิจก๊าซปิโตรเลียมเหลว (LPG) แบบครบวงจรภายใน 5 ปีข้างหน้า ปัจจุบันอยู่ระหว่างการเจรจาซื้อกิจการโรงงานผลิตถังและซ่อมถัง LPG เบื้องต้นหวังว่าจะจบได้ภายในปีนี้ พร้อมปรับแผนหันรุกธุรกิจที่ไม่เกี่ยวเนื่องพลังงาน อย่างธุรกิจอาหารที่มองว่าตลาดดีมาก และมีมาร์จิ้นสูง ท่ามกลางภาวะตลาด LPG ที่ค่อนข้างตึงตัวและใกล้ถึงจุดอิ่มตัว โดยจะเสนอคณะกรรมการบริษัทพิจารณาในช่วงไตรมาส 1/2563 และน่าจะสามารถสรุปได้ 1 ดีล ใช้เงินลงทุนไม่เกิน 10 ล้านบาท …
*… ROBINS วันนี้ (3 ก.พ. 2563) เป็นวันสิ้นสุดเวลาตอบรับคำเสนอซื้อหลักทรัพย์ผู้ถือหุ้น ROBINS จะได้รับชำระเป็นหุ้นเพิ่มทุน CRC และจะไม่มีการชำระค่าตอบแทนในรูปของตัวเงิน (No Cash Alternative) ด้วยอัตราแลกหุ้นในช่วงระหว่าง 1 หุ้นของ ROBINS (มูลค่าที่ตราไว้หุ้นละ 3.55 บาท) ต่อ 1.55-1.66 หุ้นเพิ่มทุนของ CRC (มูลค่าที่ตราไว้หุ้นละ 1 บาท) ทั้งนี้อัตราแลกหุ้นสุดท้ายจะทราบภายหลังจากสิ้นสุดระยะเวลาการทำคำเสนอซื้อเมื่อมีราคาเสนอขายหุ้นเพิ่มทุนสุดท้ายของ CRC ในการทำไอพีโอวันที่ 5 ก.พ. 2563 …
*… กลุ่ม GULF-PTT เตรียมชี้แจงข้อเสนอเทคนิคและแผนการลงทุนท่าเรือแหลมฉบังเฟส 3 วงเงิน 8.4 หมื่นล้านบาท กับการท่าเรือแห่งประเทศไทย อีกรอบ 5 ก.พ.นี้ หลังชี้แจงรอบแรกยังมีข้อสงสัยเรื่องโมเดลการเงิน หากมีความชัดเจนไม่มีข้อสงสัยเพิ่มเติม ก็จะเข้าสู่ขั้นตอนการเปิดข้อเสนอซองที่ 4 (ข้อเสนอด้านผลประโยชน์ตอนแทน) กับซองที่ 5 (ข้อเสนอการเพิ่มประสิทธิภาพของโครงการฯ) แต่ยังไม่สามารถระบุได้ว่าการประกวดราคาจะเสร็จสิ้นเมื่อใด เพราะยังต้องรอคำพิพากษาของศาลปกครองสูงสุดก่อน ซึ่งเบื้องต้นประเมินว่ากทท.จะได้ลงนามกับผู้รับงานประมาณปลายปี 2563 …
*… จับตาวันที่ 4 ก.พ. การประมูล 5G ว่ามีรายใดยื่นประมูลบ้าง โดยกสทช.จะเปิดให้ยื่นเข้าร่วมการประมูลคลื่น 5G ในวันที่ 4 ก.พ. 2563 จากนั้นวันที่ 10 ก.พ.และ 14 ก.พ. 2563 จะให้มีการประมูลรอบสาธิต (Mock Auction) และกำหนดจัดการประมูล 5G วันที่ 16 ก.พ. 2563 โดยก่อนหน้านี้มี 5 ราย เข้ามารับเอกสารการประมูล 5G ทั้งบริษัท ทรู มูฟ เอช ยูนิเวอร์แซล คอมมิวนิเคชั่น จำกัด หรือ TUC ซึ่งเป็นบริษัทในเครือ TRUE เป็นรายแรก จากนั้นบริษัท ดีแทค ไตรเน็ต จำกัด หรือ DTN ซึ่งเป็นบริษัทในเครือ DTAC เป็นรายที่ 2, บริษัท ทีโอที จำกัด (มหาชน) หรือ TOT เป็นรายที่ 3 และบริษัท กสท โทรคมนาคม จำกัด (มหาชน) หรือ CAT เป็นรายที่ 4 และบริษัท แอดวานซ์ ไวร์เลส เน็ทเวอร์ค จำกัด หรือ AWN ซึ่งเป็นบริษัทในเครือ ADVANC เป็นรายที่ 5 …
*… มีการทยอยประกาศซื้อหุ้นคืน หวังช่วยหนุนราคาหุ้นระยะสั้นในช่วงที่ภาวะตลาดไม่ค่อยดี นำโดย CK วงเงินไม่เกิน 3,000 ล้านบาท จำนวนหุ้นไม่เกิน 169.38 ล้านหุ้น ระหว่างวันที่ 2 มี.ค.-1 ก.ย. 2563 รวมถึง KBANK วงเงินไม่เกิน 4,600 ล้านบาท จำนวนหุ้นไม่เกิน 23.93 ล้านหุ้น ระหว่างวันที่ 14-27 ก.พ. 2563 …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.
 